**Zmluva o preverení**

**(zmluva)**

Uzatvorená v zmysle § 269 ods. 2 zákona č. 513/1991 Zb. obchodného zákonníka v znení neskorších predpisov,

a zákona č. 423/2015 Z. z. o štatutárnom audite

medzi

Audítor: **GemerAudit, spol. s r.o.** (v ďalšom texte „**audítor**“)

Sídlo: Šafárikova 65, 048 01 Rožňava

Štatutárny orgán: Ing. Vladimír Burkovský, konateľ

IČO: 31681301

DIČ: 2020937622

IČ DPH: SK 2020937622

Spoločnosť je zapísaná v obchodnom registri Okresného súdu Košice I, oddielSro, vložka 3843/V

a

Zákazník: **Základná umelecká škola Frica Kafendu** (v ďalšom texte **„škola“**)

Sídlo: Sv. Cyrila a Metoda 20, 038 61 Vrútky

Štatutárny orgán: Mgr. Silvia Rešetárová, riaditeľka školy

IČO: 37811720

DIČ: 2021669056

(audítor a škola v ďalšom texte „**zmluvné strany**“)

1. **Predmet zmluvy**

Predmetom zmluvy je poskytovanie nasledovných služieb audítorom:

1. Preverenie individuálnej účtovnej závierky školy zostavenej školou za rok 2022, v súlade s právnymi predpismi Slovenskej republiky.
2. **Povinnosti zmluvných strán**
3. Práce audítora budú vykonané v súlade so zákonom č. 423/2015 Z. z. o štatutárnom audite a s Medzinárodným štandardom pre zákazky na preverenie 2400 aplikovateľnými na zákazky na preverenie.

Podľa tohto štandardu máme preverenie naplánovať a vykonať tak, aby sme získali uistenie stredného stupňa, že finančné výkazy neobsahujú významné nesprávnosti.

Preverenie sa obmedzuje najmä na získavanie informácií od pracovníkov školy a na analytické postupy aplikované na finančné údaje, a preto poskytuje menšie uistenie ako audit. Audit sme nevykonali, a preto nevyjadrujeme názor audítora.

Za finančné výkazy, vrátane adekvátneho uvedenia iných údajov, je zodpovedné vedenie školy. Patrí sem udržiavanie primeraných účtovných záznamov a interných kontrol a výber a aplikácia účtovných pravidiel.

Pri našej zákazke sa nedá spoľahnúť na to, že sa zistí, či neexistuje nejaký podvod alebo chyby alebo nelegálne konanie. Budem Vás však informovať o všetkých významných záležitostiach, ktoré zistíme.

Za zostavenie účtovnej závierky, za vedenie účtovníctva, ich úplnosť, preukaznosť a správnosť zodpovedá štatutárny orgán školy.

1. Škola sa zaväzuje umožniť audítorovi prístup ku všetkým účtovným a iným písomnostiam majúcim vzťah ku škole a ku všetkým zápisniciam z rokovaní kolektívnych orgánov školy, a to všetko bez obmedzenia obdobia, ktorého sa týkajú.
2. Audítor predloží škole zoznam dokladov a informácií, ktoré budú nevyhnutné k vykonaniu preverenia a ktoré škola pripraví k dátumu zahájenia jednotlivých etáp preverenia.
3. Prístup k prevereniu, rozsah preverenia, zistenia a výsledky preverenia prerokuje audítor sriaditeľom školy, ktorý je na to oprávnenou osobou.
4. Škola poskytne audítorovi aktuálne vyhlásenie vedenia školy k dátumu správy.
5. Audítor spracúva a chráni osobné údaje v súlade s ustanoveniami Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), ako aj so všetkými všeobecne záväznými právnymi predpismi, ktoré ich vykonávajú. Počas predzmluvných vzťahov, ako aj počas samotného poskytovania služieb zo strany audítora, odberateľ služby môže poskytovať audítorovi osobné údaje rôznych fyzických osôb. Odberateľ služby týmto prehlasuje, že je oprávnený tieto osobné údaje audítorovi poskytnúť. Audítor sa pre účely tejto zmluvy považuje za prevádzkovateľa týchto osobných údajov v zmysle čl.  4 ods. 7 GDPR a/alebo § 5 písm. o) Zákona o ochrane osobných údajov.
6. **Výsledné správy**

Podľa článku I. tejto zmluvy budú vydané nasledovné správy:

1. Správa o preverení individuálnej účtovnej závierky v súlade s právnymi predpismi Slovenskej republiky v slovenskom jazyku. Škole doručíme 1 výtlačok tejto správy.
2. **Termíny vykonania previerky**
3. Audítor bude vykonávať práce v priestoroch školy v období od uzavretia zmluvy.
4. Škola predloží audítorovi podklady potrebné pre preverenie na základe požiadavky na dokumenty, ktoré audítor zašle škole pred konaním preverenia. Navyše, jedna kópia všetkých dokladov požadovaných audítorom v zozname dokladov musí byť audítorovi k dispozícii pri zahájení prác.
5. Škola poskytne audítorovi všetky doklady potrebné pre vydanie správy o preverení individuálnej účtovnej závierky pripravenej školou v súlade s právnymi predpismi Slovenskej republiky.
6. Audítor vydá správu o preverení individuálnej účtovnej závierky školy pripravenej školou v súlade s právnymi predpismi Slovenskej republiky, najneskôr do 3 týždňov po obdržaní všetkých požadovaných dokladov podľa bodu 2.

Ak škola poskytne audítorovi požadované informácie alebo účtovnú závierku alebo iné dokumenty s oneskorením alebo nezaistí audítorovi prístup ku všetkým účtovným záznamom, účtovným dokladom a dokumentom školy a majetku školy v súlade so štandardnými ustanoveniami a podmienkami zákazky preverenia v dohodnutých termínoch, je audítor oprávnený vydať príslušnú správu týkajúcu sa účtovnej závierky a iných preverovaných subjektov so zhodným oneskorením. Toto oneskorenie nebude predstavovať porušenie tejto zmluvy.

1. **Cena a platobné podmienky**
2. Za poskytnutie služieb podľa článku I. škola zaplatí audítorovi cenu vo výške 500 € bez DPH, 600 € s DPH. Cena zahrňuje vedľajšie výdavky a cestovné náklady.
3. Faktúry budú vystavované nasledovným spôsobom:

* priebežne podľa dokončenia jednotlivých etáp.

|  |  |
| --- | --- |
| **I. etapa** : | plánovanie,  predbežné audítorské postupy |
| **II. etapa** : | záverečné práce |
| **III. etapa** : | vypracovanie správy a listu odporúčaní |

Všetky faktúry vystavené audítorom podľa tejto zmluvy budú splatné do 7 dní odo dňa ich vystavenia.

1. Vyššie uvedená cena platí za podmienky štandardného priebehu prác a závisí hlavne od:

* včasného dodania dokladov a informácií nevyhnutných pre vykonanie preverenia, pričom všetky doklady požadované v zozname dokladov musí mať audítor k dispozícii k zahájeniu jednotlivých etáp preverenia.
* dostatočnej disponibility zodpovedných pracovníkov školy po celú dobu vykonávania audítorských prác.

V prípade, že dôjde k porušeniu podmienok štandardného priebehu prác uvedeného v tomto článku a škola neposkytne audítorovi požadované informácie, alebo preverovanú účtovnú závierku alebo iné preverované dokumenty alebo ich predloží s oneskorením, alebo nezaistí audítorovi prístup ku všetkým účtovným knihám, účtovným dokladom, dokumentom a k majetku školy, a audítor z tohto dôvodu strávi vykonávaním prác viac času ako bolo dohodnuté touto zmluvou, je audítor oprávnený zvýšiť cenu stanovenú v tejto zmluve za každý deň prác nad rámec tejto zmluvy a požadovať zaplatenie dodatočných vedľajších nákladov.

Zvýšenie ceny bude zodpovedať dodatočnému času, ktorý strávia pracovníci audítora pri vykonávaní preverenia podľa článku I. v súvislosti s oneskorením poskytnutia informácií a dokumentov zo strany školy.

1. **Platnosť zmluvy**

V prípade, že škola zmluvu vypovie, je povinná uhradiť audítorovi celkové nezaplatené honoráre.

1. **Záverečné ustanovenia**

Práva a povinnosti strán, ktoré nie sú ustanovené v tejto zmluve sa riadia zákonom č. 513/1991 Zb. obchodným zákonníkom, a ostatnými právnymi predpismi Slovenskej republiky.

V súlade s zákonom o audítoroch sa audítor zaväzuje zachovávať mlčanlivosť pred tretími osobami a o všetkých skutočnostiach, ktoré pri vykonávaní previerky o škole zistil. V prípade, že by sa niektoré ustanovenie dostalo alebo by bolo v rozpore so zákonom, nebude to mať žiaden vplyv na platnosť ostatných ustanovení zmluvy a nahradené novým ustanovením s podobným zameraním.

Zachovanie mlčanlivosti sa nevzťahuje na zabezpečenie splnenia požiadaviek na preverenie kvality preverenia podľa interných zásad a postupov audítora a medzinárodných štandardov na kontrolu kvality (ISQC 1 - kontrola kvality pre firmy, ktoré vykonávajú preverenia finančných výkazov a zákazky na ostatné uisťovacie a súvisiace služby).

Ak má odberateľ povinnosť zverejňovať uzatvorené zmluvy v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v aktuálnom znení, je povinný zverejniť túto zmluvu a informovať dodávateľa o jej zverejnení. Ak táto zmluva nie je zverejnená v zmysle uvedeného zákona, audítornie je povinný vydať správu.

Akékoľvek zmeny alebo dodatky k tejto zmluve musia byť vypracované písomne v rovnakom počte originálov ako zmluva.

Táto zmluva je vypracovaná v dvoch origináloch v slovenskom jazyku. Prípadné kópie tejto zmluvy v inom jazyku majú len informatívnu povahu a nemajú platnosť zmluvy.

Táto zmluva nadobudla platnosť podpisom obidvoma zmluvnými stranami.

V Rožňave, 04.11.2022 Vo Vrútkach,

........................................ .................................................................

GemerAudit, spol. s r.o. Základná umelecká škola Frica Kafendu

Ing. Vladimír Burkovský Mgr. Silvia Rešetárová

konateľ spoločnosti riaditeľka školy